title: Komisjoni rakendusmäärus (EL) nr 784/2013, 14. august 2013 , millega määratakse kindlaks teraviljasektori imporditollimaksud alates 16. augustist 2013

text:
               15.8.2013

               ET

               Euroopa Liidu Teataja

               L 219/30

         KOMISJONI RAKENDUSMÄÄRUS (EL) nr 784/2013,
   14. august 2013,
   millega määratakse kindlaks teraviljasektori imporditollimaksud alates 16. augustist 2013
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus) (1),
   võttes arvesse komisjoni 20. juuli 2010. aasta määrust (EL) nr 642/2010 nõukogu määruse (EÜ) nr 1234/2007 rakenduseeskirjade kohta teraviljasektori imporditollimaksude osas, (2) eriti selle artikli 2 lõiget 1,
   ning arvestades järgmist:

               (1)

               Määruse (EÜ) nr 1234/2007 artikli 136 lõikega 1 on ette nähtud, et CN-koodide 1001 19 00, 1001 11 00, ex 1001 91 20 (pehme nisu, seemneks), ex 1001 99 00 (pehme nisu, kõrgekvaliteediline, v.a seemneks), 1002 10 00, 1002 90 00, 1005 10 90, 1005 90 00, 1007 10 90 ja 1007 90 00 alla kuuluvate toodete imporditollimaks on võrdne nende toodete suhtes importimisel kehtiva sekkumishinnaga ning seda suurendatakse 55 % võrra, millest arvatakse maha kõnealuse kaubasaadetise suhtes kehtiv CIF-impordihind. See maks ei tohi siiski ületada ühise tollitariifistiku tollimaksumäära.

               (2)

               Määruse (EÜ) nr 1234/2007 artikli 136 lõikega 2 on ette nähtud, et nimetatud artikli lõikes 1 osutatud tollimaksu arvutamiseks kehtestatakse kõnealustele toodetele korrapäraste ajavahemike järel tüüpiline CIF-impordihind.

               (3)

               Määruse (EL) nr 642/2010 artikli 2 lõike 2 kohaselt on CN-koodide 1001 19 00, 1001 11 00, ex 1001 91 20 (pehme nisu, seemneks), ex 1001 99 00 (pehme nisu, kõrgekvaliteediline, v.a seemneks), 1002 10 00, 1002 90 00, 1005 10 90, 1005 90 00, 1007 10 90 ja 1007 90 00 alla kuuluvate toodete imporditollimaksu arvutamiseks kasutatav hind iga päeva tüüpiline CIF-impordihind, mis on kindlaks määratud kõnealuse määruse artikliga 5 ette nähtud korras.

               (4)

               Seepärast tuleks alates 16. augustist 2013 kehtestada impordimaksud, mida kohaldatakse uute maksude jõustumiseni.

               (5)

               Vajadusest tagada, et kõnealust meedet hakataks kohaldama võimalikult kiiresti pärast ajakohastatud andmete kättesaadavaks tegemist, peaks käesolev määrus jõustuma selle avaldamise päeval,

         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1234/2007 artikli 136 lõikes 1 osutatud teraviljasektori imporditollimaksud määratakse alates 16. augustist 2013 kindlaks käesoleva määruse I lisas II lisa teabe alusel.
   Artikkel 2
   Käesolev määrus jõustub Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 14. august 2013

            Komisjoni nimel presidendi eest

            põllumajanduse ja maaelu arengu peadirektor

         Jerzy PLEWA

      (1)  ELT L 299, 16.11.2007, lk 1.

      (2)  ELT L 187, 21.7.2010, lk 5.

      I LISA

         Määruse (EÜ) nr 1234/2007 artikli 136 lõikes 1 osutatud toodete impordimaksud, mida kohaldatakse alates 16. augustist 2013

                  CN-kood

                  Toote kirjeldus

                  Imporditollimaks (1)

                  (eurot/t)

                  1001 19 00
                  1001 11 00

                  Kõva NISU, kõrge kvaliteediga

                  0,00

                  keskmise kvaliteediga

                  0,00

                  madala kvaliteediga

                  0,00

                  ex 1001 91 20

                  Pehme NISU, seemneks

                  0,00

                  ex 1001 99 00

                  Pehme NISU, kõrge kvaliteediga, v.a seemneks

                  0,00

                  1002 10 00
                  1002 90 00

                  RUKIS

                  0,00

                  1005 10 90

                  MAISITERAD seemneks, v.a hübriidid

                  0,00

                  1005 90 00

                  MAISITERAD, v.a seemneks (2)

                  0,00

                  1007 10 90
                  1007 90 00

                  TERASORGO, v.a seemneks ettenähtud hübriidid

                  0,00

         (1)  Importija võib taotleda määruse (EL) nr 642/2010 artikli 2 lõike 4 kohaselt imporditollimaksu vähendamist:

                  —

                  3 eurot/t kaupade puhul, mis jõuavad liitu Atlandi ookeani või Suessi kanali kaudu ja kui lossimissadam asub Vahemere ääres (Gibraltari väinast kaugemal) või Musta mere ääres;

                  —

                  2 eurot/t kaupade puhul, mis jõuavad liitu Atlandi ookeani kaudu ja kui lossimissadam asub Taanis, Eestis, Lätis, Leedus, Poolas, Soomes, Iirimaal, Ühendkuningriigis või Pürenee poolsaarel Atlandi ookeani poolsel rannikul.

         (2)  Importija võib taotleda imporditollimaksu vähendamist ühtse määra alusel 24 eurot tonni kohta, kui on täidetud määruse (EL) nr 642/2010 artikli 3 kehtestatud tingimused.

      II LISA

         I lisas osutatud impordimaksude arvutamisel arvestatavad tegurid

      31.7.2013-14.8.2013

                  1.

                  Määruse (EL) nr 642/2010 artikli 2 lõikes 2 osutatud võrdlusperioodi keskmised:

                              (eurot/t)

                              Pehme nisu (1)

                              Maisiterad

                              Kõva nisu, kõrge kvaliteediga

                              Kõva nisu, keskmise kvaliteediga (2)

                              Kõva nisu, madala kvaliteediga (3)

                              Börs

                              Minnéapolis

                              Chicago

                              —

                              —

                              —

                              Noteering

                              217,78

                              140,42

                              —

                              —

                              —

                              FOB-hind Ameerika Ühendriikides

                              —

                              —

                              234,54

                              224,54

                              204,54

                              Lahe lisatasu

                              —

                              33,42

                              —

                              —

                              —

                              Suure Järvistu lisatasu

                              27,28

                              —

                              —

                              —

                              —

                  2.

                  Määruse (EL) nr 642/2010 artikli 2 lõikes 2 osutatud võrdlusperioodi keskmised:

                              Lasti veokulud: Mehhiko laht–Rotterdam:

                              16,76 eurot/t

                              Lasti veokulud: Suur Järvistu–Rotterdam:

                              49,25 eurot/t

         (1)  Lisatasu 14 eurot/t sisse arvestatud (määruse (EL) nr 642/2010 artikli 5 lõige 3).

         (2)  Allahindlus 10 eurot/t (määruse (EL) nr 642/2010 artikli 5 lõige 3).

         (3)  Allahindlus 30 eurot/t (määruse (EL) nr 642/2010 artikli 5 lõige 3).


title: Komisjoni rakendusmäärus (EL) 2017/1086, 19. juuni 2017, millega muudetakse määrust (EÜ) nr 634/2007 Saccharomyces cerevisiae NCYC R397 abil saadud selenometioniini iseloomustuse osas (EMPs kohaldatav tekst )

text:
               20.6.2017

               ET

               Euroopa Liidu Teataja

               L 156/22

         KOMISJONI RAKENDUSMÄÄRUS (EL) 2017/1086,
   19. juuni 2017,
   millega muudetakse määrust (EÜ) nr 634/2007 Saccharomyces cerevisiae NCYC R397 abil saadud selenometioniini iseloomustuse osas
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 13 lõiget 2,
   ning arvestades järgmist:

               (1)

               Komisjoni määrusega (EÜ) nr 634/2007, (2) mida on muudetud komisjoni rakendusmäärusega (EL) nr 427/2013, (3) on lubatud kasutada Saccharomyces cerevisiae NCYC R397 abil saadud selenometioniini söödalisandina.

               (2)

               Komisjonile esitati taotlus lubamistingimuste muutmise kohta seoses söödalisandi iseloomustusega. Taotluse toetuseks esitati asjakohased andmed. Komisjon edastas taotluse Euroopa Toiduohutusametile (edaspidi „amet“). Taotluse esitaja soovis algselt hõlmata lisandi iseloomustusega ka selenotsüsteiinisisalduse, kuid võttis lõpuks selle muudatuse tagasi; seega käsitleb taotlus üksnes maksimaalse seleenisisalduse suurendamist lisandi kehtivas kasutusloas.

               (3)

               Amet jõudis oma 20. oktoobri 2016. aasta arvamuses (4) järeldusele, et taotletud muudatused ei mõjuta toote ohutust ega tõhusust, ning tuletas meelde toote kasutajate ohutusega seotud riski. Praegu kehtivas loadokumendis on kõnealust riski asjakohaselt käsitlev säte.

               (4)

               Kõnealuse muudetud koostisega valmistise hindamine näitab, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud.

               (5)

               Seepärast tuleks määrust (EÜ) nr 634/2007 vastavalt muuta.

               (6)

               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 634/2007 muutmine
   Määruse (EÜ) nr 634/2007 lisa neljandas veerus asendatakse pealkirjade „Lisandi iseloomustus“ ja „Analüüsimeetod“ vahel paiknev tekst järgmise tekstiga:
   „Orgaaniline seleen, peamiselt selenometioniin (63 %) sisaldusega 2 000 – 3 500 mg Se/kg (97–99 % orgaanilist seleeni).“
   Artikkel 2
   Jõustumine
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 19. juuni 2017

            Komisjoni nimel

            president

         Jean-Claude JUNCKER

      (1)  ELT L 268, 18.10.2003, lk 29.

      (2)  Komisjoni 7. juuni 2007. aasta määrus (EÜ) nr 634/2007 Saccharomyces cerevisiae NCYC R397-st toodetud selenometioniini kui söödalisandi lubamise kohta (ELT L 146, 8.6.2007, lk 14).

      (3)  Komisjoni 8. mai 2013. aasta rakendusmäärus (EL) nr 427/2013, millega antakse luba Saccharomyces cerevisiae NCYC R646 abil saadud selenometioniini kasutamiseks söödalisandina kõikide loomaliikide puhul ning muudetakse määrusi (EÜ) nr 1750/2006, (EÜ) nr 634/2007 ja (EÜ) nr 900/2009 seleenpärmi maksimaalse annuse osas (ELT L 127, 9.5.2013, lk 20).

      (4)  EFSA Journal 2016; 14(11): 4624.


title: Komisjoni rakendusmäärus (EL) nr 561/2012, 27. juuni 2012 , millega muudetakse rakendusmäärust (EL) nr 284/2012, millega kehtestatakse eritingimused Jaapanist pärit või Jaapanist lähetatud sööda ja toidu impordi suhtes pärast Fukushima tuumaelektrijaamas toimunud avariid  EMPs kohaldatav tekst

text:
               28.6.2012

               ET

               Euroopa Liidu Teataja

               L 168/17

         KOMISJONI RAKENDUSMÄÄRUS (EL) nr 561/2012,
   27. juuni 2012,
   millega muudetakse rakendusmäärust (EL) nr 284/2012, millega kehtestatakse eritingimused Jaapanist pärit või Jaapanist lähetatud sööda ja toidu impordi suhtes pärast Fukushima tuumaelektrijaamas toimunud avariid
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 28. jaanuari 2002. aasta määrust (EÜ) nr 178/2002 (millega sätestatakse toidualaste õigusnormide üldised põhimõtted ja nõuded, asutatakse Euroopa Toiduohutusamet ja kehtestatakse toidu ohutusega seotud menetlused) (1), eriti selle artikli 53 lõike 1 punkti b alapunkti ii,
   ning arvestades järgmist:

               (1)

               Määruse (EÜ) nr 178/2002 artikliga 53 on ette nähtud võimalus võtta asjakohaseid liidu tasandi kiireloomulisi meetmeid kolmandast riigist imporditud toidu või sööda suhtes, et kaitsta inimeste või loomade tervist või keskkonda, kui riski ei saa rahuldavalt juhtida liikmesriikide võetavate meetmete abil.

               (2)

               Pärast Fukushima tuumaelektrijaamas 11. märtsil 2011 toimunud avariid on komisjonile teatatud, et Jaapanist pärit teatavas toidus esinev radionukliidide tase ületab taset, mille puhul Jaapanis kohaldatakse meetmeid (nn häiretase). Selline saaste võib olla ohtlik liidus asuvate inimeste ja loomade tervisele, seepärast on vastu võetud komisjoni 25. märtsi 2011. aasta rakendusmäärus (EL) nr 297/2011, millega kehtestatakse eritingimused Jaapanist pärit või Jaapanist lähetatud sööda ja toidu impordi suhtes pärast Fukushima tuumaelektrijaamas toimunud avariid (2). Nimetatud määrus asendati komisjoni rakendusmäärusega (EL) nr 961/2011, (3) mis hiljem asendati komisjoni rakendusmäärusega (EL) nr 284/2012 (4).

               (3)

               Jaapani ametiasutused teatasid hiljuti, et pakkudel kasvatatud shiitakeseente puhul, mis on pärit Iwate prefektuurist, esineb sageli normidest kõrvalekaldumisi. Tseesiumi-134 ja tseesiumi-137 summaarne sisaldus pakkudel kasvatatud shiitakeseente puhul ületas rangemat piirnormi (100 bekerelli kilogrammi kohta), mida kohaldatakse Jaapanis alates 1. aprillist 2012. Samuti oli paljude proovide puhul tseesiumi summaarne sisaldus suurem, kui enne 1. aprilli 2012 kehtinud piirnorm (500 bekerelli kilogrammi kohta). Lisaks anti teada ka normidele mittevastavustest Iwatest pärit kasvudelt ja kalast võetud üksikute proovide puhul. Iwate prefektuur ei kuulu kahjustatud piirkonna prefektuuride hulka, mille puhul nõutakse kogu toidu ja sööda kontrollimist enne selle eksportimist Euroopa Liitu. Võttes arvesse neid hiljutisi leide on asjakohane lisada Iwate prefektuur kahjustatud piirkonna prefektuuride loetelusse.

               (4)

               Seepärast on rakendusmäärust (EL) nr 284/2012 vaja vastavalt muuta.

               (5)

               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Rakendusmäärust (EL) nr 284/2012 muudetakse järgmiselt.

               (1)

               Artikli 5 lõige 3 asendatakse järgmisega:
               "3.   Lõikes 1 osutatud deklaratsioonis tuleb esitada kinnitus, et:

                           a)

                           tooted on koristatud ja/või töödeldud enne 11. märtsi 2011 või

                           b)

                           tooted on pärit ja lähetatud mujalt kui Fukushima, Gunma, Ibaraki, Tochigi, Miyagi, Yamanashi, Saitama, Tokyo, Chiba, Kanagawa, Shizuoka või Iwate prefektuurist või

                           c)

                           tooted on lähetatud Fukushima, Gunma, Ibaraki, Tochigi, Miyagi, Yamanashi, Saitama, Tokyo, Chiba, Kanagawa, Shizuoka või Iwate prefektuurist, kuid ei ole pärit ühestki nimetatud prefektuurist ning saadetis ei ole teeloleku ajal saanud radioaktiivset kiirgust või

                           d)

                           juhul, kui tooted on pärit Fukushima, Gunma, Ibaraki, Tochigi, Miyagi, Yamanashi, Saitama, Tokyo, Chiba, Kanagawa, Shizuoka või Iwate prefektuurist, on saadetisega kaasas analüüside aruanne, kus on esitatud proovivõtu- ja analüüsitulemused.”

               (2)

               I lisa asendatakse käesoleva määruse lisaga.

         Artikkel 2
   Üleminekumeede
   Erandina rakendusmääruse (EL) nr 284/2012 artikli 6 lõikest 1 võib nimetatud määruse artiklis 1 osutatud tooteid importida Euroopa Liitu, kui nendega on kaasas deklaratsioon, mis vastab nimetatud määruse I lisas sätestatud eelmisele deklaratsioonivormile, ning kui

               a)

               tooted on saadetud Jaapanist välja enne käesoleva määruse jõustumist või

               b)

               deklaratsioon on väljastatud enne käesoleva määruse jõustumist ning tooted on saadetud Jaapanist välja hiljemalt 10 tööpäeva jooksul pärast käesoleva määruse jõustumist.

         Artikkel 3
   Jõustumine
   Käesolev määrus jõustub kolmandal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 27. juuni 2012

            Komisjoni nimel

            president

         José Manuel BARROSO

      (1)  ELT L 31, 01.2.2002, lk. 1.

      (2)  ELT L 80, 26.3.2011, lk. 5.

      (3)  ELT L 252, 28.9.2011, lk. 10.

      (4)  ELT L 92, 30.3.2012, lk. 16.

      LISA

            „I LISA


title: Nõukogu rakendusmäärus (EL) 2017/906, 29. mai 2017, millega rakendatakse määruse (EL) nr 224/2014 (piiravate meetmete kohta seoses olukorraga Kesk-Aafrika Vabariigis) artikli 17 lõiget 3

text:
               30.5.2017

               ET

               Euroopa Liidu Teataja

               L 139/2

         NÕUKOGU RAKENDUSMÄÄRUS (EL) 2017/906,
   29. mai 2017,
   millega rakendatakse määruse (EL) nr 224/2014 (piiravate meetmete kohta seoses olukorraga Kesk-Aafrika Vabariigis) artikli 17 lõiget 3
   EUROOPA LIIDU NÕUKOGU,
   võttes arvesse Euroopa Liidu toimimise lepingut,
   võttes arvesse nõukogu 10. märtsi 2014. aasta määrust (EL) nr 224/2014 piiravate meetmete kohta seoses olukorraga Kesk-Aafrika Vabariigis, (1) eriti selle artikli 17 lõiget 3,
   võttes arvesse liidu välisasjade ja julgeolekupoliitika kõrge esindaja ettepanekut
   ning arvestades järgmist:

               (1)

               Nõukogu võttis 10. märtsil 2014 vastu määruse (EL) nr 224/2014.

               (2)

               ÜRO Julgeolekunõukogu resolutsiooni 2127 (2013) alusel loodud ÜRO Julgeolekunõukogu komitee ajakohastas 12. jaanuaril 2017 teavet kümne isiku ja kahe üksuse kohta, kelle suhtes kohaldatakse piiravaid meetmeid.

               (3)

               Määruse (EL) nr 224/2014 I lisa tuleks seetõttu vastavalt muuta,

         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 224/2014 I lisa muudetakse vastavalt käesoleva määruse lisale.
   Artikkel 2
   Käesolev määrus jõustub selle Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 29. mai 2017

            Nõukogu nimel

            eesistuja

         C. CARDONA

      (1)  ELT L 70, 11.3.2014, lk 1.

      LISA
      Allpool loetletud isikuid ja üksusi käsitlevad kanded asendatakse järgmiste kannetega.

         „A.   Isikud

         1.   François Yangouvonda BOZIZÉ (teise nimega: a) Bozize Yangouvonda)

            Sünniaeg:14. oktoober 1946.

            Sünnikoht: Mouila, Gabon.

            Kodakondsus: Kesk-Aafrika Vabariik.

            Aadress: Uganda.

            ÜRO poolt loetellu kandmise kuupäev:9. mai 2014.

            Muu teave:

         ema nimi on Martine Kofio. Link Interpoli ja ÜRO Julgeolekunõukogu eriteate veebilehele https://www.interpol.int/en/notice/search/un/5802796.

            Teave sanktsioonide komitee esitatud kirjeldavast kokkuvõttest loetellu kandmise põhjuste kohta:

         Bozize kanti 9. mail 2014 loetellu resolutsiooni 2134 (2014) punkti 36 alusel, milles toodi esile „osalemine tegevuses või sellise tegevuse toetamine, millega ohustatakse Kesk-Aafrika Vabariigis (KAV) rahu, stabiilsust või julgeolekut“.

               Lisateave:

         Bozize koos oma toetajatega õhutas 5. detsembril 2013 toimunud rünnakut Bangui vastu. Sellest ajast alates on ta jätkuvalt püüdnud korraldada destabiliseerivaid operatsioone, et säilitada pingeid KAVi pealinnas. Teadaolevalt moodustas Bozize anti-Balaka mässuliste rühmitused, enne kui ta 24. märtsil 2013 põgenes KAVist. Bozize kutsus kommünikees oma võitlejaid üles jätkama hirmutegusid praeguse režiimi ja islamistide vastu. Teadaolevalt on Bozize andnud rahalist ja materiaalset toetust võitlejatele, kes püüavad destabiliseerida käimasolevat üleminekut ja aidata teda tagasi võimule. Valdav osa anti-Balaka mässuliste rühmituste liikmetest pärinevad Kesk-Aafrika relvajõudude üksustest, kes pärast riigipööret maal killustusid ning kelle Bozize seejärel reorganiseeris. Bozize ja tema toetajad kontrollivad enam kui pooli anti-Balaka mässuliste rühmitusi.
         Bozizele lojaalsete jõudude relvastusse kuuluvad lahingvintpüssid, miinipildujad ja raketiheitjad ning nad osalevad üha enam KAVi moslemitest elanikkonna vastu suunatud kättemaksurünnakutes. Olukord KAVis halvenes kiiresti pärast 5. detsembril 2013 toimunud anti-Balaka jõudude rünnakut Banguis, milles hukkus enam kui 700 inimest.
         2.   Nourredine ADAM (teise nimega: a) Nureldine Adam; b) Nourreldine Adam; c) Nourreddine Adam; d) Mahamat Nouradine Adam)

            Nimetus: a) „demokraatlike saavutuste kaitse erakorralise komitee“ peadirektor; b) julgeolekuminister; c) kindral.

            Sünniaeg: a) 1970, b) 1969, c) 1971, d) 1. jaanuar 1970.

            Sünnikoht: Ndele, Kesk-Aafrika Vabariik.

            Kodakondsus: Kesk-Aafrika Vabariik. Passi nr: D00001184.

            Aadress: Birao, Kesk-Aafrika Vabariik.

            ÜRO poolt loetellu kandmise kuupäev:9. mai 2014.

            Muu teave:

         link Interpoli ja ÜRO Julgeolekunõukogu eriteate veebilehele https://www.interpol.int/en/notice/search/un/5802798.

            Teave sanktsioonide komitee esitatud kirjeldavast kokkuvõttest loetellu kandmise põhjuste kohta:

         Nourredine kanti 9. mail 2014 loetellu resolutsiooni 2134 (2014) punkti 36 alusel, milles toodi esile „osalemine tegevuses või sellise tegevuse toetamine, millega ohustatakse KAVis rahu, stabiilsust või julgeolekut“.

               Lisateave:

         Noureddine on üks Seleka algsetest liidritest. On kindlaks tehtud, et ta oli Seleka relvastatud mässuliste ühe rühmituse Central PJCC kindral ja president; seda rühmitust tuntakse ametlikult Convention des patriotes pour la justice et la paix (õiguse ja rahu patriootide konvent) nime all, lühendatult CPJP. Õiguse ja rahu patriootide konvendist eraldunud fundamentaalse rühmituse (CPJP/F) endise juhina oli ta ex-Seleka rühmituse sõjaline koordinaator KAVis 2012. aasta detsembri algusest kuni 2013. aasta märtsini toimunud eelmise mässu rünnakute ajal. Noureddine'i osutatud abita ja Tšaadi eriüksustega loodud lähedaste suheteta ei oleks Seleka arvatavasti olnud suuteline võtma võimu KAVi endiselt presidendilt François Bozizelt.
         Pärast üleminekupresidendi Catherine Samba-Panza ametisse nimetamist 20. jaanuaril 2014 oli ta ex-Seleka taktikalise väljaviimise üks korraldajaid Sibutis, eesmärgiga rakendada ellu oma plaan moslemi kantsi loomisest riigi põhjaosas. Ta oli andnud oma jõududele selge soovituse mitte täita üleminekuvalitsuse ja Aafrika juhtimisel toimuva rahvusvahelise Kesk-Aafrika Vabariigi toetusmissiooni (MISCA) sõjaliste juhtide ettekirjutusi. Noureddine juhib aktiivselt ex-Selekat, endisi Seleka jõude, mille Djotodia 2013. aasta septembris teadaolevalt laiali saatis, ja juhib operatsioone kristlike naaberalade vastu ning toetab jätkuvalt märkimisväärselt KAVis tegutsevat ex-Selekat ja aitab seda juhtida.
         Lisaks kanti Nourredine 9. mail 2014 loetellu resolutsiooni 2134 (2014) punkti 37b alusel, milles toodi esile „tegelemine selliste tegevuste kavandamise, juhtimise või toimepanemisega, millega rikutakse kas rahvusvahelist inimõigustealast õigust või rahvusvahelist humanitaarõigust“.
         Pärast seda kui Seleka 24. märtsil 2013 Bangui oma kontrolli alla võttis, nimetati Nourredine Adam kaitseministriks, seejärel nüüdseks tegevuse lõpetanud KAVi julgeolekuteenistuse „demokraatlike saavutuste kaitse erakorralise komitee“ (Comité extraordinaire de défense des acquis démocratiques – CEDAD) peadirektoriks. Nourredine Adam kasutas CEDADi oma isikliku poliitilise politseina, mis pani toime palju meelevaldseid vahistamisi, piinamisi ja kohtuväliseid hukkamisi. Lisaks oli Nourredine Adam Boy Rabe'i verise operatsiooni korraldamise üks võtmeisikuid. 2013. aasta augustis vallutasid Seleka jõud tormijooksuga Boy Rabe'i, KAVi piirkonna, mida peeti François Bozize toetajate ja tema etnilise rühma kantsiks. Relvaladude otsimise ettekäändel tapsid Seleka väed teadaolevalt arvukalt tsiviilisikuid ja sooritasid märatsevaid rüüsteretki. Kui need rüüsteretked ulatusid muudele aladele, vallutasid tuhanded elanikud rahvusvahelise lennujaama, mida Prantsuse vägede kohaloleku tõttu peeti ohutuks kohaks, ning hõivasid lennuraja.
         Lisaks kanti Nourredine 9. mail 2014 loetellu resolutsiooni 2134 (2014) punkti 37d alusel, milles toodi esile „relvastatud rühmitiste või kuritegelike võrgustike toetamine loodusvarade ebaseadusliku kasutamise teel“.
         2013. aasta alguses mängis Nourredine Adam tähtsat rolli ex-Séléka rahastamise võrgustikes. Ta reisis Saudi Araabiasse, Katari ja Araabia Ühendemiraatidesse, et koguda endiste mässajate jaoks raha. Ta aitas kaasa ka KAVi ja Tšaadi vahelise ebaseadusliku teemandikaubanduse võrgustiku tegevusele.
         4.   Alfred YEKATOM (teise nimega: a) Alfred Yekatom Saragba; b) Alfred Ekatom;c) Alfred Saragba; d) Colonel Rombhot; e) Colonel Rambo; f) Colonel Rambot; g) Colonel Rombot; h) Colonel Romboh)

            Nimetus: Kesk-Aafrika relvajõudude (Forces Armées Centrafricaines – FACA) ülemkapral.

            Sünniaeg:23. juuni 1976.

            Sünnikoht: Kesk-Aafrika Vabariik.

            Kodakondsus: Kesk-Aafrika Vabariik.

            Aadress: a) Mbaiki, Lobaye provints, Kesk-Aafrika Vabariik (tel +236 72 15 47 07/+236 75 09 43 41); b) Bimbo, Ombella-Mpoko provints, Kesk-Aafrika Vabariik (eelmine asukoht).

            ÜRO poolt loetellu kandmise kuupäev:20. august 2015.

            Muu teave:

         on juhtinud ja kontrollinud suurearvulist relvarühmitust. Isa (lapsendanud isa) nimi on Ekatom Saragba (kirjutatakse ka Yekatom Saragba). Yves Saragba vend, omakaitseüksuse anti-Balaka komandör Batalimos (Lobaye provints) ja endine FACA sõdur. Füüsiline kirjeldus: silmade värv: must; juuste värv: kiilakas; nahavärv: must; pikkus: 170 cm; kaal: 100 kg. Olemas foto lisamiseks Interpoli ja ÜRO Julgeolekunõukogu teabelehte. Link Interpoli ja ÜRO Julgeolekunõukogu eriteate veebilehele https://www.interpol.int/en/notice/search/un/5891143.

            Teave sanktsioonide komitee esitatud kirjeldavast kokkuvõttest loetellu kandmise põhjuste kohta:

         Alfred Yekatom kanti loetellu 20. augustil 2015 resolutsiooni 2196 (2015) punkti 11 alusel kui „isik, kes osaleb tegevuses või toetab tegevust, millega ohustatakse KAVis rahu, stabiilsust või julgeolekut, sealhulgas tegevust, millega ohustatakse või rikutakse üleminekukokkuleppeid või millega ohustatakse või takistatakse poliitilist üleminekuprotsessi, sealhulgas liikumist vabade ja õiglaste demokraatlike valimiste suunas, või millega õhutatakse vägivalda“.

               Lisateave:

         Alfred Yekatom, keda tuntakse ka kolonel Rombhotina, juhib omakaitseliikumise anti-Balaka üht rühmitust, mis on tuntud nime all „anti-Balaka lõunast“. Ta on Kesk-Aafrika relvajõududes (Forces Armées Centrafricaines – FACA) olnud ülemkaprali auastmes.
         Yekatom on osalenud tegevuses ja toetanud tegevust, millega ohustatakse KAVis rahu, stabiilsust ja julgeolekut, sealhulgas tegevust, millega ohustatakse üleminekukokkuleppeid ja poliitilist üleminekuprotsessi. Yekatom on juhtinud ja kontrollinud suurearvulist relvarühmitust, mis paiknes Banguis PK9 naabruses ning Bimbo (Ombella-Mpoko provints), Cekia, Pissa, ja Mbaïki (Lobaye provintsi pealinn) linnades, ning rajas oma peakorteri Batalimos asuvasse metsakontsessiooni.
         Yekatomi otsese kontrolli all on Bimbo ja Bangui vahel asuvast peamisest sillast kuni Mbaïkini (Lobaye provints) ning Pissast Batalimoni (Kongo Vabariigi piiri ääres) olnud kaksteist kontrollpunkti, mis on mehitatud keskmiselt kümne relvastatud relvarühmitusse kuuluva mehega, kes kannavad sõjaväe mundreid ja relvi (sealhulgas lahingvintpüssid), ning on kogunud õigusvastaseid makse erasõidukitelt ja -mootorratastelt, väikebussidelt ning Kameruni ja Tšaadi metsaressursse eksportivatelt veoautodelt, samuti Oubangui jõel navigeerivatelt paatidelt. Yekatomi on nähtud selliseid õigusvastaseid makse isiklikult kogumas. Samuti on Yekatom ja tema relvarühmitus teadaolevalt tapnud tsiviilisikuid.
         5.   Habib SOUSSOU (teise nimega: Soussou Abib)

            Nimetus: a) Lobaye provintsi anti-Balaka koordinator, b) Kesk-Aafrika relvajõudude (FACA) kapral.

            Sünniaeg:13. märts 1980.

            Sünnikoht: Boda, Kesk-Aafrika Vabariik.

            Kodakondsus: Kesk-Aafrika Vabariik.

            Aadress: Boda, Kesk-Aafrika Vabariik (tel: +236 72198628).

            ÜRO poolt loetellu kandmise kuupäev:20. august 2015.

            Muu teave:

         nimetati 11. aprillil 2014 Boda piirkonnaülemaks (COMZONE) ja 28. juunil 2014 kogu Lobaye provintsi piirkonnaülemaks. Tema juhtimise all on jätkuvalt toimunud sihipärased tapmised, kokkupõrked ning rünnakud humanitaarorganisatsioonide ja abitöötajate vastu. Füüsiline kirjeldus: silmade värv: pruun; juuste värv: must; pikkus: 160 cm; kaal: 60kg. Olemas foto lisamiseks Interpoli ja ÜRO Julgeolekunõukogu teabelehte. Link Interpoli ja ÜRO Julgeolekunõukogu eriteate veebilehele https://www.interpol.int/en/notice/search/un/5891199.

            Teave sanktsioonide komitee esitatud kirjeldavast kokkuvõttest loetellu kandmise põhjuste kohta:

         Habib Soussou kanti loetellu 20. augustil 2015 resolutsiooni 2196 (2015) punkti 11 ja 12 alapunktide b ja e alusel kui „isik, kes osaleb tegevuses või toetab tegevust, millega ohustatakse KAVis rahu, stabiilsust või julgeolekut, sealhulgas tegevust, millega ohustatakse või rikutakse üleminekukokkuleppeid või millega ohustatakse või takistatakse poliitilist üleminekuprotsessi, sealhulgas liikumist vabade ja õiglaste demokraatlike valimiste suunas, või millega õhutatakse vägivalda“; „isik, kes tegeleb selliste tegevuste kavandamise, juhtimise või toimepanemisega KAVis, millega rikutakse kas rahvusvahelist inimõigustealast õigust või rahvusvahelist humanitaarõigust või mis kujutavad endast inimõiguste rikkumist, sealhulgas seksuaalne vägivald, tsiviilisikute vastu suunatud rünnakud, etnilise või usulise taustaga rünnakud, rünnakud koolidele ja haiglatele, inimröövid ja sunniviisiline ümberasustamine“ ning „isik, kes takistab humanitaarabi toimetamist KAVi või juurdepääsu humanitaarabile või selle jagamist KAVis“.

               Lisateave:

         Habib Soussou nimetati 11. aprillil 2014 omakaitseüksuse anti-Balaka Boda piirkonnaülemaks (COMZONE), ning ta on väitnud, et ta oli seega vastutav julgeolekuolukorra eest kõnealuses alamprefektuuris. 28. juunil 2014 nimetas omakaitseüksuse anti-Balaka üldkoordinaator Patrice Edouard Ngaïssona Habib Soussou Boda linna piirkondlikuks koordinaatoriks alates 11. aprillist 2014 ja kogu Lobaye provintsi koordinaatoriks alates 28. juunist 2014. Omakaitseüksuse anti-Balaka poolt on Bodas iganädalaselt toime pandud sihipäraseid tapmisi, kokkupõrkeid ning rünnakuid humanitaarorganisatsioonide ja abitöötajate vastu piirkondades, kus Soussou on anti-Balaka komandör või koordinaator. Soussou ja anti-Balaka relvajõud on nendes piirkondades samuti rünnanud või ähvardanud rünnata tsiviilelanikke.
         6.   Oumar YOUNOUS ABDOULAY (teise nimega: a) Oumar Younous; b) Omar Younous; c) Oumar Sodiam; d) Oumar Younous M'Betibangui).

            Nimetus: endine Séléka kindral.

            Sünniaeg:2. aprill 1970.

            Kodakondsus: Sudaan, KAVi diplomaatiline pass nr D00000898, välja antud 11. aprillil 2013 (kehtiv kuni 10. aprillini 2018).

            Aadress: a) Bria, Kesk-Aafrika Vabariik (tel +236 75507560); b) Birao, Kesk-Aafrika Vabariik; c) Tullus, Lõuna-Darfur, Sudaan (eelmine asukoht).

            ÜRO poolt loetellu kandmise kuupäev:20. august 2015.

            Muu teave:

         teemantide salakaubavedaja, Séléka kolmetärnikindral ja KAVi endise ajutise presidendi Michel Djotodia lähedalseisev usaldusisik. Füüsiline kirjeldus: juuste värv: must; pikkus: 180 cm; kuulub fulani rahvusrühma. Olemas foto lisamiseks Interpoli ja ÜRO Julgeolekunõukogu teabelehte. Väidetavalt suri 11. oktoobril 2015. Link Interpoli ja ÜRO Julgeolekunõukogu eriteate veebilehele https://www.interpol.int/en/notice/search/un/5903116.

            Teave sanktsioonide komitee esitatud kirjeldavast kokkuvõttest loetellu kandmise põhjuste kohta:

         Oumar Younous kanti loetellu 20. augustil 2015 resolutsiooni 2196 (2015) punkti 11 ja punkti 12 alapunkti d alusel kui „isik, kes osaleb tegevuses või toetab tegevust, millega ohustatakse KAVis rahu, stabiilsust või julgeolekut, sealhulgas tegevust, millega ohustatakse või rikutakse üleminekukokkuleppeid või millega ohustatakse või takistatakse poliitilist üleminekuprotsessi, sealhulgas liikumist vabade ja õiglaste demokraatlike valimiste suunas, või millega õhutatakse vägivalda“ ning „isik, kes toetab relvastatud rühmitusi või kuritegelikke võrgustikke KAVis loodusvarade, sealhulgas teemantide, kulla ning eluslooduse ja selle saaduste ebaseadusliku kasutamise või nendega kauplemise teel“.

               Lisateave:

         Oumar Younous on endise Séléka kindrali ja teemantide salakaubavedajana toetanud KAVis relvastatud rühmitust loodusvarade, sealhulgas teemantide ebaseadusliku kasutamise ja nendega kauplemise teel.
         2008. aasta oktoobris ühines teemantide kokkuostu ettevõtte Sodiam endine autojuht Oumar Younous mässuliste rühmitusega Mouvement des Libérateurs Centrafricains pour la Justice (MLCJ). 2013. aasta detsembris tuvastati, et Oumar Younous on Séléka kolmetärnikindral ja ajutise presidendi Michel Djotodia lähedalseisev usaldusisik.
         Younous on seotud teemantikaubandusega Briast ja Sam Ouandjast Sudaani. Allikad on teada andnud, et Oumar Younous on tegelenud Brias ära peidetud teemantipakkide kogumisega ja viinud neid müügiks Sudaani.
         7.   Haroun GAYE (teise nimega: a) Haroun Geye; b) Aroun Gaye; c) Aroun Geye)

            Nimetus: rühmituse Front Populaire pour la Renaissance de Centrafrique (FPRC) poliitilise koordinatsiooni raportöör.

            Sünniaeg: a) 30. jaanuar 1968; b) 30. jaanuar 1969.

            Passi nr: Kesk-Aafrika Vabariigi pass numbriga O00065772 (täht O, millele järgneb kolm nulli), kehtiv kuni 30. detsember 2019.

            Aadress: Bangui, Kesk-Aafrika Vabariik.

            ÜRO poolt loetellu kandmise kuupäev:17. detsember 2015.

            Muu teave:

         Gaye juhib Banguis tegutsevat ex-Seleka marginaliseerunud relvastatud rühmitust Front Populaire pour la Renaissance de Centrafrique'i (FPRC) (ei ole loetellu kantud). Ta juhib ka Bangui piirkonna PK5 nn kaitsekomiteed (teise nimega „PK5 Resistance“ või „Texas“) (ei ole loetellu kantud), mis pressib elanikelt raha välja ning ähvardab kehalise vägivallaga ja paneb toime kehalist vägivalda. Nourredine Adam (CFi.002) nimetas Gaye 2. novembril 2014 FPRC poliitilise koordinatsiooni raportööriks. KAVi käsitleva resolutsiooniga 2127 (2013) loodud Julgeolekunõukogu komitee kandis Adami 9. mail 2014 oma sanktsioonide loetellu. Olemas foto lisamiseks Interpoli ja ÜRO Julgeolekunõukogu teabelehte. Link Interpoli ja ÜRO Julgeolekunõukogu eriteate veebilehele https://www.interpol.int/en/notice/search/un/5915753.

            Teave sanktsioonide komitee esitatud kirjeldavast kokkuvõttest loetellu kandmise põhjuste kohta:

         Haroun Gaye kanti loetellu 17. detsembril 2015 resolutsiooni 2196 (2015) punkti 11 ja punkti 12 alapunktide b ja f alusel kui isik, kes „osaleb tegevuses või toetab tegevust, millega ohustatakse KAVis rahu, stabiilsust või julgeolekut“, kes tegeleb „selliste tegevuste kavandamise, juhtimise või toimepanemisega KAVis, millega rikutakse kas rahvusvahelist inimõigustealast õigust või rahvusvahelist humanitaarõigust või mis kujutavad endast inimõiguste rikkumist, sealhulgas seksuaalne vägivald, tsiviilisikute vastu suunatud rünnakud, etnilise või usulise taustaga rünnakud, rünnakud koolidele ja haiglatele, inimröövid ja sunniviisiline ümberasustamine“ ja tegeleb „ÜRO missioonide või rahvusvaheliste rahuvalveüksuste, sealhulgas MINUSCA, Euroopa Liidu missioonide ja neid toetavate Prantsuse operatsioonide vastu suunatud rünnakute kavandamise, juhtimise, spondeerimise või toimepanemisega“.

               Lisateave:

         Haroun Gaye on 2014. aasta algupoolest peale olnud üks Bangui piirkonnas PK5 tegutseva relvastatud rühmituse juhtidest. Piirkonna PK5 kodanikuühiskonna esindajad väidavad, et Gaye ja tema relvastatud rühmitus õhutab Banguis konflikti, olles vastu leppimisele, ja takistab inimeste sisenemist Bangui kolmandasse ringkonda ja sellest väljumist. 11. mail 2015 blokeerisid Gaye ja 300 meeleavaldajat juurdepääsu rahvuslikule üleminekunõukogule, et häirida Bangui foorumi viimase päeva läbiviimist. Väidetavalt tegi Gaye selle ürituse häirimiseks koostööd anti-Balaka ametnikega.
         26. juunil 2015 häirisid Gaye ja väike rühm tema lähikondseid valijate registreerimise avaüritust Bangui piirkonnas PK5, põhjustades registreerimisürituse sulgemise.
         2. augustil 2015 üritas MINUSCA võtta Gaye ÜRO Julgeolekunõukogu resolutsiooni 2217 (2015) punkti 32 alapunkti f alapunkti i alusel vahi alla. Gaye, keda väidetavalt oli vahistamiskatsest eelnevalt teavitatud, oli selleks kogunud kokku raskerelvadega relvastatud toetajaid. Gaye relvajõud avasid tule MINUSCA ühendjõudude pihta. Seitse tundi väldanud tulevahetuses kasutasid Gaye mehed MINUSCA üksuste vastu tulirelvi, reaktiivgranaate ja käsigranaate, tappes ühe rahuvalvaja ja haavates kaheksat. 2015. aasta septembri lõpus osales Gaye vägivaldsete protestide ja kokkupõrgete õhutamises, mis näis olevat olnud riigipöördekatse üleminekuvalitsuse kukutamiseks. Riigipöördekatset juhtisid tõenäoliselt endise presidendi Bozize toetajad, moodustades sobiliku liidu Gaye ja teiste FPRC juhtidega. Tundub, et Gaye eesmärk oli korraldada vasturünnakute tsükkel, mis ohustaks eelseisvaid valimisi. Gaye ülesanne oli koordineerida tegevus anti-Balaka marginaliseerunud elementidega.
         1. oktoobril 2015 toimus piirkonnas PK5 kohtumine rühmituse anti-Balaka marginaliseerunud osa liikme Eugène Barret Ngaïkosseti ja Gaye vahel eesmärgiga kavandada ühise rünnaku toimepanek Banguis laupäeval, 3. oktoobril. Gaye rühm takistas piirkonnas PK5 asuvatel inimestel sealt lahkuda, et tugevdada moslemitest elanikkonna kogukonna identiteeti suurendamaks pingeid etniliste rühmade vahel ja vältida leppimist. 26. oktoobril 2015 katkestasid Gaye ja tema rühmitus Bangui peapiiskopi ja Bangui peamošee imaami vahelise kohtumise ning ähvardasid delegatsiooni, mis pidi kesksest mošeest taanduma ja põgenema piirkonda PK5.
         8.   Eugène BARRET NGAÏKOSSET (teise nimega: a) Eugene Ngaikosset; b) Eugene Ngaikoisset; c) Eugene Ngakosset; d) Eugene Barret Ngaikosse; e) Eugene Ngaikouesset; f) „The Butcher of Paoua“ („Paoua lihunik“); g) Ngakosset)

            Nimetus: a) KAVi presidendi turvaüksuse endine kapten; b) KAVi mereväe endine kapten.

            Riiklik isikukood: sõjaväeline isikukood KAVi relvajõududes (FACA): 911-10-77.

            Aadress: a) Bangui, Kesk-Aafrika Vabariik.

            ÜRO poolt loetellu kandmise kuupäev:17. detsember 2015.

            Muu teave:

         kapten Eugène Barret Ngaïkosset on endise presidendi François Bozize presidendi turvaüksuse endine liige ning on seotud liikumisega anti-Balaka. Ta põgenes 17. mail 2015 pärast Brazzaville'ist väljaandmist vanglast ja lõi oma anti-Balaka rühmituse, kuhu kuuluvad endised FACA võitlejad.

            Teave sanktsioonide komitee esitatud kirjeldavast kokkuvõttest loetellu kandmise põhjuste kohta:

         Eugène Barret Ngaïkosset kanti loetellu 17. detsembril 2015 resolutsiooni 2196 (2015) punkti 11 ja punkti 12 alapunktide b ja f alusel kui isik, kes „osaleb tegevuses või toetab tegevust, millega ohustatakse KAVis rahu, stabiilsust või julgeolekut“, „kes tegeleb „selliste tegevuste kavandamise, juhtimise või toimepanemisega KAVis, millega rikutakse kas rahvusvahelist inimõigustealast õigust või rahvusvahelist humanitaarõigust või mis kujutavad endast inimõiguste rikkumist, sealhulgas seksuaalne vägivald, tsiviilisikute vastu suunatud rünnakud, etnilise või usulise taustaga rünnakud, rünnakud koolidele ja haiglatele, inimröövid ja sunniviisiline ümberasustamine“ ja tegeleb „ÜRO missioonide või rahvusvaheliste rahuvalveüksuste, sealhulgas MINUSCA, Euroopa Liidu missioonide ja neid toetavate Prantsuse operatsioonide vastu suunatud rünnakute kavandamise, juhtimise, spondeerimise või toimepanemisega“.

               Lisateave:

         Ngaïkosset on Banguis alates 2015. aasta septembri lõpust aset leidnud vägivallategude üks peamistest toimepanijatest. Ngaïkosset ja teised anti-Balaka liikmed tegid rühmituse ex-Séléka marginaliseerunud liikmetega koostööd KAVi üleminekuvalitsuse destabiliseerimiseks. 27. septembri ööl vastu 28. septembrit 2015. aastal püüdsid Ngaïkosset ja teised ebaõnnestunult tungida tormijooksuga eripolitsei „Izamo“ laagrisse, et varastada relvi ja laskemoona. 28. septembril piiras rühmitus ümber KAVi riikliku raadiojaama kontori.
         1. oktoobril 2015 toimus piirkonnas PK5 kohtumine Ngaïkosseti ja FPRC juhi Haroun Gaye vahel eesmärgiga kavandada ühise rünnaku toimepanek Banguis laupäeval, 3. oktoobril.
         8. oktoobril 2015 teatas KAVi justiitsminister, et on kavas uurida, milline oli Ngaïkosseti ja teiste isikute roll 2015. aasta septembris Banguis toimunud vägivallategudes. Ngaïkosset ja teised leiti olevat osalenud tegevuses, mis on „koletu käitumine, mis seisneb riigi sisejulgeoleku rikkumises, konspiratsioonis, kodusõjale õhutamises, kodanikuallumatuses, vihakuriteos ja süüteost osavõtus“. KAVi kohtuasutustele anti korraldus alustada uurimist, et otsida üles ja vahistada kõnealuste tegude toimepanijad ja nende kaasosalised.
         Usutavasti palus Ngaïkosset 11. oktoobril 2015 tema juhitavatel anti-Balaka võitlejatel panna toime inimrööve, keskendudes eelkõige Prantsusmaa kodanikele, kuid ka KAVi poliitikutele ja ÜRO ametnikele, et sundida lahkuma üleminekuperioodi presidenti Catherine Samba-Panzat.
         9.   Joseph KONY (teise nimega: a) Kony; b) Joseph Rao Kony; c) Josef Kony; d) Le Messie sanglant)

            Nimetus: Lord's Resistance Army (Issanda Vastupanuarmee) juht.

            Sünniaeg: a) 1959; b) 1960; c) 1961; d) 1963; e) 18. september 1964; f) 1965; g) august 1961; h) juuli 1961; i) 1. jaanuar 1961; j) aprill 1963.

            Sünnikoht: a) Palaro küla, Palaro vald, Omoro maakond, Gulu piirkond, Uganda; b) Odek, Omoro, Gulu, Uganda; c) Atyak, Uganda.

            Kodakondsus: Uganda pass.

            Aadress: a) Vakaga, Kesk-Aafrika Vabariik; b) Haute-Kotto, Kesk-Aafrika Vabariik; c) Basse-Kotto, Kesk-Aafrika Vabariik; d) Haut-Mbomou, Kesk-Aafrika Vabariik; e) Mbomou, Kesk-Aafrika Vabariik; f) Haut-Uolo, Kongo Demokraatlik Vabariik; g) Bas-Uolo, Kongo Demokraatlik Vabariik; h) teatavaks tehtud aadress: Kafia Kingi (Sudaani ja Lõuna-Sudaani piiril asuv territoorium, mille lõplik staatus ei ole veel kindlaks määratud). 2015. aasta jaanuari seisuga on väidetavalt 500 Issanda Vastupanuarmee võitlejat Sudaanist välja saadetud.

            ÜRO poolt loetellu kandmise kuupäev:7. märts 2016.

            Muu teave:

         Kony on Issanda Vastupanuarmee (LRA) asutaja ja juht (CFe.002). Tema juhtimisel on LRA röövinud, tapnud ja sandistanud tuhandeid tsiviilisikuid kogu Kesk-Aafrikas. LRA vastutab sadade isikute röövimise, põgenema sundimise, nende kallal seksuaalvägivalla toimepanemise ja tapmise eest kogu KAVis ning on rüüstanud ja hävitanud eraomandit. Isa nimi Luizi Obol. Ema nimi Nora Obol. Link Interpoli ja ÜRO Julgeolekunõukogu eriteate veebilehele https://www.interpol.int/en/notice/search/un/5932340.

            Teave sanktsioonide komitee esitatud kirjeldavast kokkuvõttest loetellu kandmise põhjuste kohta:

         Joseph Kony kanti 7. märtsil 2016 loetellu resolutsiooni 2262 (2016) punktist 12 ja punkti 13 alapunktide b, c ja d alusel, milles toodi esile „osalemine tegevuses või sellise tegevuse toetamine, millega ohustatakse KAVis rahu, stabiilsust või julgeolekut“; „tegelemine selliste tegevuste kavandamise, juhtimise või toimepanemisega KAVis, millega rikutakse kas rahvusvahelist inimõigustealast õigust või rahvusvahelist humanitaarõigust või mis kujutavad endast inimõiguste rikkumist, sealhulgas seksuaalne vägivald, tsiviilisikute vastu suunatud rünnakud, etnilise või usulise taustaga rünnakud, rünnakud koolidele ja haiglatele, inimröövid ja sunniviisiline ümberasustamine“; „laste värbamine või kasutamine KAVis toimuvas relvastatud konfliktis, rikkudes kohaldatavat rahvusvahelist õigust“; ning „relvastatud rühmituste või kuritegelike võrgustike toetamine KAVis leiduvate loodusvarade, sealhulgas teemantide, kulla ning eluslooduse ja selle saaduste ebaseadusliku kasutamise või nendega ebaseadusliku kauplemise teel“.

               Lisateave:

         Kony asutas Issanda Vastupanuarmee ning teda on kirjeldatud rühmituse asutaja, usujuhi, esimehe ja ülemjuhatajana. Ilmudes Põhja-Ugandasse 1980. aastatel, on LRA röövinud, tapnud ja sandistanud tuhandeid tsiviilisikuid kogu Kesk-Aafrikas. Suureneva sõjalise surve all andis Kony LRAle 2005. ja 2006. aastal käsu Ugandast tagasi tõmbuda. Sellest alates on LRA tegutsenud Kongo Demokraatlikus Vabariigis (Kongo DV), KAVis, Lõuna-Sudaanis ja väidetavalt Sudaanis.
         LRA juhina määrab Kony kindlaks selle strateegia ja rakendab seda, sealhulgas annab pidevalt korraldusid tsiviilelanikkonda rünnata ja selle kallal vägivalda tarvitada. Alates 2013. aasta detsembrist on LRA Joseph Kony juhtimisel kogu KAVis sadu inimesi röövinud, põgenema sundinud, nende kallal seksuaalvägivalda kasutanud ja tapnud ning rüüstanud ja hävitanud eraomandit. LRA korraldab rüüsteretki küladesse, et röövida toitu ja varustust; selline tegevus toimub peamiselt KAVi idaosas ning teadete kohaselt Kafia Kingis, mis on Sudaani ja Lõuna-Sudaani piiril asuv territoorium, mille lõplik staatus ei ole veel kindlaks määratud, kuid mis on Sudaani sõjalise kontrolli all. Võitlejad korraldavad varitsusi, et rünnata julgeolekujõudusid ja varastada nende varustust, kui nad reageerivad LRA rünnakutele, ning LRA võitlejad korraldavad rüüsteretki ka küladesse, kus ei ole sõjaväe kohalolekut. Samuti on LRA tihendanud rünnakuid teemandi- ja kullakaevanduste vastu.
         Kony suhtes on Rahvusvaheline Kriminaalkohus välja andnud vahistamismääruse. Rahvusvaheline Kriminaalkohus on esitanud talle 12 punktist koosneva süüdistuse inimsusevastastes kuritegudes, sealhulgas mõrv, orjastamine, seksuaalne orjastamine, vägistamine ning ebainimlikud teod, millega põhjustati tõsiseid kehavigastusi ja kannatusi, ning 21 punktist koosneva süüdistuse sõjakuritegudes, sealhulgas mõrv, tsiviilelanike julm kohtlemine, rünnaku tahtlik suunamine tsiviilelanikkonna vastu, röövimised, vägistamisele õhutamine ning alla 15aastaste laste sundvärbamine röövimise kaudu.
         Kony on andnud mässulistele võitlejatele püsivaid korraldusi röövida KAVi idaosa käsitöönduslikelt kaevandajatelt teemante ja kulda. Väidetavalt transpordib Kony rühmitus osa mineraale seejärel Sudaani või kaupleb kohalike tsiviilelanike ja endise Séléka liikmetega.
         Samuti on Kony andnud oma võitlejatele korralduse salaküttida elevante Kongo DVs asuvas Garamba Rahvuspargis, kust elevantide võhad väidetavalt viiakse läbi KAVi Sudaani, kus LRA kõrgemad ametnikud neid väidetavalt müüvad ning kauplevad Sudaani kaupmeeste ja kohalike ametnikega. Elevandiluuga kauplemine on Kony rühmituse jaoks oluline sissetulekuallikas. 2015. aasta jaanuari seisuga oli teatatud Issanda Vastupanuarmee 500 võitleja Sudaanist väljasaatmisest.
         10.   Ali KONY (teise nimega: a) Ali Lalobo; b) Ali Mohammad Labolo; c) Ali Mohammed; d) Ali Mohammed Lalobo; e) Ali Mohammed Kony; f) Ali Mohammed Labola; g) Ali Mohammed Salongo; h) Ali Bashir Lalobo; i) Ali Lalobo Bashir; j) Otim Kapere; k) „Bashir“; l) „Caesar“; m) „One-P“; n) „1-P“)

            Nimetus: Lord's Resistance Army (Issanda Vastupanuarmee) asejuht.

            Sünniaeg: a) 1994, b) 1993, c) 1995, d) 1992.

            Aadress: Kafia Kingi (Sudaani ja Lõuna-Sudaani piiril asuv territoorium, mille lõplik staatus ei ole veel kindlaks määratud).

            ÜRO poolt loetellu kandmise kuupäev:23. august 2016.

            Muu teave:

         Ali Kony on loetellu kantud üksuse Issanda Vastupanuarmee (LRA – Lord's Resistance Army) asejuht ning loetellu kantud isiku, LRA juhi Joseph Kony poeg. Ali kuulub LRA juhtide hulka alates 2010. aastast. Ta kuulub Joseph Kony juures baseeruvasse LRA vanemohvitseride rühma. Link Interpoli ja ÜRO Julgeolekunõukogu eriteate veebilehele https://www.interpol.int/en/notice/search/un/5971056.

            Teave sanktsioonide komitee esitatud kirjeldavast kokkuvõttest loetellu kandmise põhjuste kohta:

         Ali Kony kanti 23. augustil 2016 loetellu resolutsiooni 2262 (2016) punkti 12 ning punkti 13 alapunktide d ja g alusel, milles toodi esile, et ta „osaleb tegevuses või toetab tegevust, millega ohustatakse KAVis rahu, stabiilsust või julgeolekut“; „toetab relvastatud rühmitisi või kuritegelikke võrgustikke KAVis leiduvate loodusvarade, sealhulgas teemantide, kulla ning eluslooduse ja selle saaduste ebaseadusliku kasutamise või nendega ebaseadusliku kauplemise teel“; „juhib resolutsiooni 2134 (2014) punkti 36 või 37 või resolutsiooni 2262 (2016) alusel komitee poolt loetellu kantud üksust või on toetanud resolutsiooni 2134 (2014) punkti 36 või 37 või resolutsiooni 2262 (2016) alusel komitee poolt loetellu kantud isikut või üksust või loetellu kantud isiku või üksuse omanduses või kontrolli all olevat üksust või on tegutsenud tema huvides või nimel või tema juhiste kohaselt“.
         Ali Konyt peetakse Joseph Kony võimalikuks järeltulijaks LRA juhi kohal. Ali osaleb üha enam LRA operatsioonide planeerimisel ja teda peetakse ühenduskanaliks Joseph Konyga. Samuti on Ali LRA luureohvitser, kelle käsutuses on kuni 10 alluvat.
         Ali ja tema vend Salim Kony on mõlemad vastutanud distsipliini kehtestamise eest LRAs. Mõlemad vennad kuuluvad teadaolevalt Joseph Kony juhitavasse siseringi, mis vastutab Kony korralduste täideviimise eest. Vennad on distsipliini tagamiseks võtnud vastu otsuseid LRA reegleid rikkunud LRA liikmete karistamiseks või tapmiseks. Joseph Kony korralduste alusel on Salim ja Ali osalenud elevandiluu salakaubaveos Kongo DV põhjaosas asuvast Garamba rahvuspargist läbi KAVi vaidlusalusesse Kafia Kingi piirkonda müümiseks või kaubavahetuseks kohalike kaupmeestega.
         Ali Kony vastutab läbirääkimiste pidamise eest elevandiluu hinna üle ja elevandiluud hõlmavate bartertehingute eest kaupmeestega. Ali kohtub kaupmeestega üks või kaks korda kuus, et pidada läbirääkimisi LRA elevandiluu hinna üle USA dollarites või Sudaani naelades või vahetuskaubana relvade, laskemoona ja toidu vastu. Joseph Kony on andnud Alile korralduse kasutada kõige suuremaid võhku jalaväevastaste miinide ostmiseks, et ümbritseda nendega Kony laager. Juulis 2014 juhtis Ali 52 elevandiluu tüki transpordioperatsiooni, mille eesmärk oli toimetada need Joseph Konyle ja lõpuks müüa.
         Aprillis 2015 lahkus Salim Kafia Kingist, et ära tuua võhasaadetis. Mais osales Salim 20 elevandiluu tüki transportimisel Kongo DVst Kafia Kingisse. Umbes samal ajal kohtus Ali kaupmeestega, et osta varustust ja kavandada järgmist kokkusaamist järgmiste tehingute läbiviimiseks ning leppida LRA nimel kokku tingimused hinnangu kohaselt selle elevandiluu ostmiseks, mille saatemeeskonda Salim kuulus.
         11.   Salim KONY (teise nimega: a) Salim Saleh Kony; b) Salim Saleh; c) Salim Ogaro; d) Okolu Salim; e) Salim Saleh Obol Ogaro; f) Simon Salim Obol)

            Nimetus: Lord's Resistance Army (Issanda Vastupanuarmee) asejuht.

            Sünniaeg: a) 1992; b) 1991; c) 1993.

            Aadress: a) Kafia Kingi (Sudaani ja Lõuna-Sudaani piiril asuv territoorium, mille lõplik staatus ei ole veel kindlaks määratud); b) Kesk-Aafrika Vabariik.

            ÜRO poolt loetellu kandmise kuupäev:23. august 2016.

            Muu teave:

         Salim Kony on loetellu kantud üksuse Issanda Vastupanuarmee (LRA – Lord's Resistance Army) asejuht ning loetellu kantud isiku, LRA juhi Joseph Kony poeg. Salim kuulub LRA juhtide hulka alates 2010. aastast. Ta kuulub Joseph Kony juures baseeruvasse LRA vanemohvitseride rühma. Link Interpoli ja ÜRO Julgeolekunõukogu eriteate veebilehele https://www.interpol.int/en/notice/search/un/5971058.

            Teave sanktsioonide komitee esitatud kirjeldavast kokkuvõttest loetellu kandmise põhjuste kohta:

         Salim Kony kanti 23. augustil 2016 loetellu resolutsiooni 2262 (2016) punkti 12 ning punkti 13 alapunktide d ja g alusel, milles toodi esile, et ta „osaleb tegevuses või toetab tegevust, millega ohustatakse KAVis rahu, stabiilsust või julgeolekut“; „toetab relvastatud rühmitisi või kuritegelikke võrgustikke KAVis leiduvate loodusvarade, sealhulgas teemantide, kulla ning eluslooduse ja selle saaduste ebaseadusliku kasutamise või nendega ebaseadusliku kauplemise teel“; „juhib resolutsiooni 2134 (2014) punkti 36 või 37 või resolutsiooni 2262 (2016) alusel komitee poolt loetellu kantud üksust või on toetanud resolutsiooni 2134 (2014) punkti 36 või 37 või resolutsiooni 2262 (2016) alusel komitee poolt loetellu kantud isikut või üksust või loetellu kantud isiku või üksuse omanduses või kontrolli all olevat üksust või on tegutsenud tema huvides või nimel või tema juhiste kohaselt“.
         Salim Kony on LRA nn välistaabi ülemjuhataja ja ta on koos Joseph Konyga varasest noorusest alates kavandanud LRA rünnakuid ja kaitsemeetmeid. Varem juhtis Salim rühma, mis turvab Joseph Konyt. Viimasel ajal on Joseph Kony usaldanud Salimi kätte LRA finants- ja logistikavõrgustike juhtimise.
         Salim ja tema vend Ali Kony on mõlemad vastutanud distsipliini kehtestamise eest LRAs. Mõlemad vennad kuuluvad teadaolevalt Joseph Kony juhitavasse siseringi, mis vastutab Kony korralduste täideviimise eest. Vennad on distsipliini tagamiseks võtnud vastu otsuseid LRA reegleid rikkunud LRA liikmete karistamiseks või tapmiseks. Väidetavalt on Salim tapnud ülejooksmist kavandanud LRA liikmeid ning teavitanud Joseph Konyt LRA rühmade ja liikmete tegevusest.
         Joseph Kony korralduste alusel on Salim ja Ali osalenud elevandiluu salakaubaveos Kongo DV põhjaosas asuvast Garamba rahvuspargist läbi KAVi vaidlusalusesse Kafia Kingi piirkonda müümiseks või kaubavahetuseks kohalike kaupmeestega.
         Salim käib sageli koos umbes kümnekonna võitlejaga KAVi piiril, et võtta vastu ja saata teisi LRA rühmi, kes transpordivad põhja poolt, Garambast saabuvat elevandiluud. Aprillis 2015 lahkus Salim Kafia Kingist, et ära tuua võhasaadetis. Mais osales Salim 20 elevandiluu tüki transportimisel Kongo DVst Kafia Kingisse.
         Enne seda, juunis 2014, ületas Salim koos rühma LRA võitlejatega Kongo DV piiri, et Garambas elevante salaküttida. Samuti oli Joseph Kony teinud Salimile ülesandeks saata kahte LRA komandöri Garambasse, et avada peidikud, kuhu oli aastaid tagasi oli peidetud elevandiluu. Juulis 2014 kohtus Salim teise LRA rühmaga, et transportida kõnealune elevandiluu, kokku 52 tükki, Kafia Kingisse. Salim vastutas elevandiluud puudutava aruandluse esitamise eest Joseph Konyle ja elevandiluuga tehtavate tehingute kohta käiva teabe edastamise eest LRA rühmadele.
         B.   Üksused

         1.   BUREAU D'ACHAT DE DIAMANT EN CENTRAFRIQUE/KARDIAM (teise nimega: a) BADICA/KRDIAM; b) KARDIAM)

            Aadress: a) BP 333, Bangui, Kesk-Aafrika Vabariik (tel: +32 3 2310521, faks: +32 3 2331839, e-post: kardiam.bvba@skynet.be, veebisait www.groupeabdoulkarim.com); b) Antwerpen, Belgia.

            ÜRO poolt loetellu kandmise kuupäev:20. august 2015.

            Muu teave:

         alates 12. detsembrist 1986 on selle juht olnud Abdoul-Karim Dan-Azoumi ja alates 1. jaanuarist 2005 Aboubakar Mahamat. Selle filiaalide hulgas on MINAiR ja SOFIA TP (Douala, Kamerun). Link Interpoli ja ÜRO Julgeolekunõukogu eriteate veebilehele https://www.interpol.int/en/notice/search/une/5891200.

            Teave sanktsioonide komitee esitatud kirjeldavast kokkuvõttest loetellu kandmise põhjuste kohta:

         Bureau d'achat de Diamant en Centrafrique/KARDIAM kanti loetellu 20. augustil 2015 resolutsiooni 2196 (2015) punkti 12 alapunkti d alusel kui üksus, mis „toetab relvastatud rühmitusi või kuritegelikke võrgustikke K-AVis loodusvarade, sealhulgas teemantide, kulla ning eluslooduse ja selle saaduste ebaseadusliku kasutamise või nendega kauplemise teel“.

               Lisateave:

         BADICA/KARDIAM on toetanud relvastatud rühmitisi KAVis, nimelt endist Sélékat ja anti-Balakat, loodusvarade, sealhulgas teemantide ja kulla ebaseadusliku kasutamise ja nendega kauplemise teel.

            Bureau d'Achat de Diamant en Centrafrique (BADICA) jätkas 2014. aastal teemantide ostmist KAVi idaosas asuvatest Briast ja Sam-Ouandjast (Haute Kotto provints), kus endised Séléka relvajõud kehtestavad makse õhusõidukitele, millega veetakse teemante, ning saavad teemantide kogujatelt julgeolekualaseid makseid. Mitmed BADICAt varustavad kogujad Brias ja Sam-Ouandjas on tihedalt seotud endiste Séléka komandöridega.
         Belgia ametivõimud konfiskeerisid 2014. aasta mais kaks teemantipakki, mis olid saadetud BADICA esindusse Antwerpenis, mis on Belgias ametlikult registreeritud nime KARDIAM all. Teemantiekspertide hinnangu kohaselt on konfiskeeritud teemantid suure tõenäosusega pärit KAVist ja neil on kõnealuse riigi edelaosas asuvate Sam-Ouandja ja Bria ning Nola (Sangha Mbaéré provints) teemantidele tüüpilised tunnused.
         Kauplejad, kes ostsid KAVist ebaseaduslikult välisturgudele veetud teemanteid (sealhulgas riigi lääneosast), tegutsesid Kamerunis BADICA nimel.
         BADICA eksportis 2014. aasta mais ka Yalokés (Ombella-Mpoko) toodetud kulda, kus käsitöönduslikud kullakaevandused langesid Séléka kontrolli alla kuni 2014. aasta veebruarini, kui anti-Balaka rühmitused kontrolli üle võtsid.
         2.   LORD'S RESISTANCE ARMY (ISSANDA VASTUPANUARMEE) (teise nimega a) LRA; b) Lord's Resistance Movement (LRM); c) Lord's Resistance Movement/Army (LRM/A))

            Aadress: a) Vakaga, Kesk-Aafrika Vabariik; b) Haute-Kotto, Kesk-Aafrika Vabariik; c) Basse-Kotto, Kesk-Aafrika Vabariik; d) Haut-Mbomou, Kesk-Aafrika Vabariik; e) Mbomou, Kesk-Aafrika Vabariik; f) HautUolo, Kongo Demokraatlik Vabariik; g) Bas-Uolo, Kongo Demokraatlik Vabariik; h) teatavaks tehtud aadress: Kafia Kingi (Sudaani ja Lõuna-Sudaani piiril asuv territoorium, mille lõplik staatus ei ole veel kindlaks määratud). 2015. aasta jaanuari seisuga on väidetavalt 500 Issanda Vastupanuarmee võitlejat Sudaanist välja saadetud.

            ÜRO poolt loetellu kandmise kuupäev:7. märts 2016.

            Muu teave:

         kerkis esile Uganda põhjaosas 1980ndatel aastatel. On pannud Kesk-Aafrikas toime tuhandete tsiviilisikute (sealhulgas KAVis sadade tsiviilisikute) inimrööve, tapmisi ja sandistamisi. Issanda Vastupanuarmee juht on Joseph Kony. Link Interpoli ja ÜRO Julgeolekunõukogu eriteate veebilehele https://www.interpol.int/en/notice/search/une/5932344.

            Teave sanktsioonide komitee esitatud kirjeldavast kokkuvõttest loetellu kandmise põhjuste kohta:

         Issanda Vastupanuarmee kanti loetellu 7. märtsil 2016 resolutsiooni 2262 (2014) punkti 12 ja punkti 13 alapunktide b, c ja d alusel, milles toodi esile „osalemine tegevuses või sellise tegevuse toetamine, millega ohustatakse KAVis rahu, stabiilsust või julgeolekut“; „tegelemine selliste tegevuste kavandamise, juhtimise või toimepanemisega KAVis, millega rikutakse kas rahvusvahelist inimõigustealast õigust või rahvusvahelist humanitaarõigust või mis kujutavad endast inimõiguste rikkumist, sealhulgas seksuaalne vägivald, tsiviilisikute vastu suunatud rünnakud, etnilise või usulise taustaga rünnakud, rünnakud koolidele ja haiglatele, inimröövid ja sunniviisiline ümberasustamine“; „laste värbamine või kasutamine KAVis toimuvas relvastatud konfliktis, rikkudes kohaldatavat rahvusvahelist õigust“; ning „relvastatud rühmituste või kuritegelike võrgustike toetamine KAVis leiduvate loodusvarade, sealhulgas teemantide, kulla ning eluslooduse ja selle saaduste ebaseadusliku kasutamise või nendega ebaseadusliku kauplemise teel“.

               Lisateave:

         LRA kerkis esile Uganda põhjaosas 1980ndatel aastatel ning on pannud Kesk-Aafrikas toime tuhandete tsiviilisikute inimrööve, tapmisi ja sandistamisi. Suureneva sõjalise surve tulemusel andis LRA juht Joseph Kony 2005. ja 2006. aastal käsu Ugandast lahkuda. Sellest alates on LRA tegutsenud Kongo DVis, KAVis, Lõuna-Sudaanis ja väidetavalt Sudaanis.
         Alates 2013. aasta detsembrist on LRA kogu KAVis pannud toime sadade inimeste röövimist, põgenema sundimist, pannud nende kallal toime seksuaalvägivalda ja neid tapnud ning on rüüstanud ja hävitanud eraomandit. LRA korraldab rüüsteretki küladesse, et röövida toitu ja varustust; selline tegevus toimub peamiselt KAVi idaosas ning teadete kohaselt Kafia Kingis, mis on Sudaani ja Lõuna-Sudaani piiril asuv territoorium, mille lõplik staatus ei ole veel kindlaks määratud, kuid mis on Sudaani sõjalise kontrolli all. Võitlejad korraldavad varitsusi, et rünnata julgeolekujõudusid ja varastada nende varustust, kui nad reageerivad LRA rünnakutele, ning LRA võitlejad korraldavad rüüsteretki ka küladesse, kus ei ole sõjaväe kohalolekut. Samuti on LRA tihendanud rünnakuid teemandi- ja kullakaevanduste vastu.
         LRA üksustes on sageli vangid, kes on seal sunnitud töötama pakikandjate, kokkade ja seksiorjadena. LRA paneb toime soolist vägivalda, sealhulgas naiste ja tüdrukute vägistamist.
         LRA röövis 2013. aasta detsembris Haute-Kottos kümneid inimesi. LRA on KAVis alates 2014. aasta algusest röövinud sadu tsiviilisikuid.
         LRA võitlejad ründasid 2014. aasta alguses mitmel korral KAVi Haut-Mbomou prefektuuris asuvat Obot.
         LRA jätkas 2014. aasta maist juulini rünnakuid Obos ja teistes KAVi kaguosa piirkondades, mis hõlmas juuni alguses ka ilmselt koordineeritud rünnakuid ja inimrööve Mbomou prefektuuris.
         Alates vähemalt 2014. aastast on LRA tulude saamise eesmärgil osalenud elevantide salaküttimises ja salakaubanduses. Väidetavalt tegeleb LRA elevandiluu salakaubaveoga Kongo DV põhjaosas asuvast Garamba rahvuspargist Darfuri, et vahetada see relvade ja varustuse vastu. Väidetavalt transpordib LRA salaküttimise teel saadud elevandikihvad KAVi kaudu Sudaanis asuvasse Darfuri, et need seal müüa. Lisaks on Kony väidetavasti 2014. aasta alguses andnud LRA võitlejatele käsu röövida teemante ja kulda kaevuritelt KAVi idaosas, et need Sudaani transportida. 2015. aasta jaanuari seisuga oli teatatud Issanda Vastupanuarmee 500 võitleja Sudaanist väljasaatmisest.
         2015. aasta veebruari alguses panid raskerelvadega varustatud LRA võitlejad Haut-Mbomous asuvas Kpangbayangas toime tsiviilisikute inimröövi ja varastasid toitu.
         LRA ründas 20. aprillil 2015 KAVi kaguosas Ndambissouat ja röövis lapsi, mille tulemusel enamus külaelanikke põgenes. LRA ründas 2015. aasta juuli alguses mitmeid külasid Haute-Kotto prefektuuri lõunaosas; rünnakud hõlmasid rüüstamist, vägivalda tsiviilelanike vastu, majade põletamist ja inimrööve.
         Alates 2016. aasta jaanuarist on LRAle omistatud rünnakud mitmekordistunud Mbomous, Haut-Mbomous ja Haute-Kottos, mõjutades eelkõige Haute-Kottos asuvaid kaevanduspiirkondi. Need rünnakud hõlmasid rüüstamist, vägivalda tsiviilelanike vastu, vara hävitamist ja inimrööve. Rünnakud on põhjustanud elanikkonna sundrände, mis hõlmab ligikaudu 700 inimest, kes otsivad varjupaika Brias.“


title: Komisjoni rakendusmäärus (EL) nr 482/2012, 7. juuni 2012 , millega kiidetakse heaks väikesed muudatused kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis [ „Tettnanger Hopfen” (KGT)]

text:
               8.6.2012

               ET

               Euroopa Liidu Teataja

               L 148/15

         KOMISJONI RAKENDUSMÄÄRUS (EL) nr 482/2012,
   7. juuni 2012,
   millega kiidetakse heaks väikesed muudatused kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis [„Tettnanger Hopfen” (KGT)]
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 20. märtsi 2006. aasta määrust (EÜ) nr 510/2006 põllumajandustoodete ja toidu geograafiliste tähiste ja päritolunimetuste kaitse kohta, (1) eriti selle artikli 7 lõike 4 esimest lõiku,
   ning arvestades järgmist:

               (1)

               Määruse (EÜ) nr 510/2006 artikli 9 lõike 1 esimese lõigu kohaselt vaatas komisjon läbi Saksamaa taotluse, millega soovitakse saada heakskiit komisjoni määruse (EÜ) nr 415/2010 (2) alusel registreeritud kaitstud geograafilise tähise „Tettnanger Hopfen” spetsifikaadi üksikasjade muudatustele.

               (2)

               Taotluse eesmärk on spetsifikaati muuta. Majanduslikel põhjustel on antud luba kasutada uusi toestussüsteeme. Taimede tagasilõikamiseks sobivat ajavahemikku on kohandatud nii, et see vastaks paremini üha ebasoodsamateks muutuvatele ilmastikutingimustele. Selleks et suurendada humalataimede jaoks vajaliku vee kogust, on koos uue toestussüsteemi kasutuselevõtuga lubatud ka herbitsiidide kasutamine. Uuest teaduslikust teabest lähtuvalt on kuivatamistemperatuuri ülemmäära suurendatud 65 kraadini.

               (3)

               Komisjon on kõnealuse muudatuse läbi vaadanud ja leidnud, et see on õigustatud. Kuna muudatus on väike määruse (EÜ) nr 510/2006 artikli 9 tähenduses, võib komisjon selle heaks kiita ilma kõnealuse määruse artiklites 5, 6 ja 7 kirjeldatud menetlust kohaldamata,

         ON VASTU VÕTNUD KÄESOLEVA MÄÄRUSE:
   Artikkel 1
   Kaitstud geograafilise tähise „Tettnanger Hopfen” spetsifikaati muudetakse käesoleva määruse I lisa kohaselt.
   Artikkel 2
   Spetsifikaadi põhielemente sisaldav koonddokument on esitatud käesoleva määruse II lisas.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 7. juuni 2012

            Komisjoni nimel presidendi eest

            komisjoni liige

         Dacian CIOLOȘ

      (1)  ELT L 93, 31.3.2006, lk 12.

      (2)  ELT L 119, 13.5.2010, lk 5.

      I LISA
      Kaitstud geograafilise tähise „Tettnanger Hopfen” spetsifikaadis on heaks kiidetud järgmised muudatused.

         Tootmismeetod

                  1)

                  Täielikult on välja jäetud allpool esitatud neljas, viies ja kuues lause.
                  Erinevalt teistest humalakasvatuspiirkondadest, kus toed paigaldatakse juba talvel, ei saa Tettnangi humalakasvatajad oma tööd alustada enne kevadet. Selle põhjus on piirkonnale iseloomuliku toestussüsteemi kasutamine: teistes piirkondades kasutatakse peamiselt üherealist toestust, kuid Tettnangis istutatakse masinate liikumiseks ette nähtud radade vahele kuus rida humalaid.

                     Selgitus: uued, vanadest erinevad toestussüsteemid on võetud kasutusele majanduslikest põhjustest lähtuvalt, kuna nende puhul on lihtsam masinaid kasutada.

                  2)

                  Seitsmendas lauses on sõnad „aprilli algusest kuni selle keskpaigani” asendatud sõnadega „märtsi algusest aprilli keskpaigani”.

                     Selgitus: taimede tagasilõikamiseks sobiva ajavahemiku pikendamine aitab kliimamuutuste tõttu üha ebasoodsamateks muutuvate ilmastikutingimustega paremini toime tulla ja võimaldab ühtlasi tööjõudu paremini ära kasutada.

                  3)

                  Täielikult on välja jäetud allpool esitatud kuueteistkümnes ja seitsmeteistkümnes lause:
                  Tettnangi üheks iseärasuseks on see, et humalataimi väetatakse õitsemise ajal haljasväetistaimedega (erinevalt teistest humalakasvatuspiirkondadest on Tettnangi humalakasvatajad kokku leppinud herbitsiidide keelustamises), seega puudub vajadus täiendava harimise järele. See ei lase maapinnal liiga tihkeks muutuda ega seda ära kurnata ning soodustab huumuse teket.

                     Selgitus: võib juhtuda, et uute toestussüsteemide puhul osutub herbitsiidide kasutamine vajalikuks. Seda üksnes juhul, kui umbrohi kasvab väga jõudsalt (mida esineb võrdlemisi harva) ja humalataimedele vajaliku veehulga tagamiseks on hädavajalik kasutada herbitsiide. Humala kvaliteet ei tohi selle tõttu kannatada.

                  4)

                  Kahekümnendas lauses on näitaja „62 °C” asendatud näitajaga „65 °C”.

                     Selgitus: uute teaduslike andmete kohaselt võib osutuda vajalikuks kuivatamistemperatuur ülempiiriga 65 °C. Kuivatamistemperatuuri ülempiiri tõstmine on vastavuses humala tarnelepingu üldtingimustega; Saksa humala kvaliteeti käsitlevas tabelis on sätestatud, et värske humala kuivatamistemperatuur peab jääma vahemikku 60–65 °C. Peale selle suurendab kõrgemal temperatuuril kuivatamine energiatõhusust. Osutatud temperatuurivahemikul kuivatamine ei avalda humala peenele aroomile mingit negatiivset mõju.

      II LISA

         KOONDDOKUMENT

      Nõukogu määrus (EÜ) nr 510/2006 geograafiliste tähiste ja päritolunimetuste kaitse kohta

         „TETTNANGER HOPFEN”

      EÜ nr: DE-PGI-0105-0528-03.11.2011

         KGT ( X ) KPN ( )

      1.   Nimetus

      „Tettnanger Hopfen”
      2.   Liikmesriik või kolmas riik

      Saksamaa
      3.   Põllumajandustoote või toidu kirjeldus

      3.1.   Toote liik

                  Klass 1.8.

                  Aluslepingu I lisas loetletud muud tooted (vürtsid jms)

            3.2.   Selle toote kirjeldus, mida punktis 1 esitatud nimetus tähistab

      Botaanika: botaaniliselt kuulub humal (Humulus lupulus) nõgeseliste (Urticales) seltsi ja kanepiliste (Cannabaceae) sugukonda. Humal on kahekojaline, st taimel moodustuvad kas emas- või isasõisikud. Kasvatatakse vaid emastaimi, mille õitest arenevad humalakäbid. Määruse (EÜ) nr 510/2006 kohane kaitse hõlmab üksnes humalakäbisid (värsked humalakäbid) ja nende töötlemise saadusi (humalakäbigraanuleid ja humalaekstrakti). Humalakäbi koosneb kandelehtedest, kattelehtedest, varrest ja õisikuteljest ning sisaldab humala „Tettnanger Hopfen” väärtuslikke koostisaineid, mida kasutatakse pruulimisel. Humal on lühipäevataim, st taim kasvab kevadel, kui päevad pikenevad, ja puhkeb õide 21. juuni paiku, mil päevad hakkavad lühemaks muutuma. Tänu soodsatele tingimustele (pinnas, sademete hulk, keskmine temperatuur) kasvab humal „Tettnanger Hopfen” erinevalt teiste kasvatuspiirkondade humalatest 8,3 m kõrguseks (teistes kasvatuspiirkondades on toed tavaliselt 7–7,5 m kõrgused). Humal „Tettnanger Hopfen” kasvab kiiresti (kuni 30 cm päevas) ja pöördub ümber toe päripäeva. Nimetust „Tettnanger Hopfen” kannavad kõik Tettnangi piirkonnas kasvatatavad aromaatsed humalasordid. Lisaks põhilistele humalasortidele ’Tettnanger’ kasvatatakse ka humalasorte ’Hallertauer Tradition’ ja ’Perle’ (alates 1973. aastast kannavad need ühist nimetust ’Tettnanger Frühhopfen’ (P. Heidtmann, „Grünes Gold” 1994, lk 342)). Humalasorti ’Tettnanger’ kasvatatakse ainult Tettnangi humalakasvatuspiirkonnas.
      Kasutamine: peaaegu kogu humala „Tettnanger Hopfen” saak (umbes 99 %) läheb õlle tootmiseks, ülejäänut kasutatakse farmaatsiatoodete valmistamiseks. Humal „Tettnanger Hopfen” saadetakse klientidele graanulitena, vähemal määral ka humalaekstraktina (väärtuslikud aroomid võivad ekstraheerimise käigus kaduma minna).
      Koostisained: humala olulisemad koostisained on mõruained (humalavaik), aroomid (eeterlikud õlid) ja tanniinid (polüfenoolid). Tettnang on piirkond, kus kasvatatakse aromaatseid humalasorte.
      Humal „Tettnanger Hopfen” võlgneb oma ülemaailmse tuntuse eelkõige rohkem kui 300 eeterlikust õlist koosnevale harukordselt peenele aroomile (humala nn lõhnabukett). Humala „Tettnanger Hopfen” aroomi iseloomustatakse kui lillelist, sidrunitaolist, puuviljalõhnalist, punast sõstart meenutavat, magusat ja vürtsikat. Üldiselt kirjeldatakse Tettnangi piirkonnas kasvatatava humala lõhna kui harmoonilist, ent püsivat, täidlast ja pehmet aroomi.
      Lisaks eelnevale klassifikatsioonile kasutatakse Tettnangi humalasortide puhul humalakaupmeeste ametlikes kirjeldustes järgmisi kategooriaid: „peen aroom”, „aroom”, „mõru humal”, „suure alfahappesisaldusega humal” („feinstes Aroma”, „Aroma”, „Bitterstoffhopfen”, „Hochalphahopfen”). 96 % humalast „Tettnanger Hopfen” (humalasordid ’Tettnanger’ ja ’Hallertauer’) kuuluvad kategooriasse „peen aroom”; ülejäänud 4 % (’Perle’ ja ’Hallertauer Tradition’) kuuluvad kategooriasse „aroom”. Kuna enamiku 300 aromaatse koostisosa lõhna ei ole võimalik eristada, rajaneb õlletehaste esindajate ja ostjate valik siiski isiklikul lõhnatajul (valiku tegemiseks surub ostja oma nina humalatesse). Asjatundjad väidavad, et humal „Tettnanger Hopfen” on parim humal maailmas.
      3.3.   Tooraine (üksnes töödeldud toodete puhul)

      —
      3.4.   Sööt (üksnes loomse päritoluga toodete puhul)

      —
      3.5.   Tootmise erietapid, mis peavad toimuma määratletud geograafilises piirkonnas

      Värske humala kõik tootmisetapid kuni humalakäbide pakendamise, märgistamise ja sertifitseerimiseni kohalikus märgistamiskeskuses peavad toimuma määratletud geograafilises piirkonnas.
      3.6.   Erieeskirjad viilutamise, riivimise, pakendamise jm kohta

      —
      3.7.   Erieeskirjad märgistamise kohta

      —
      4.   Geograafilise piirkonna täpne määratlus

      Geograafiline piirkond on Tettnangi humalakasvatuspiirkond. See hõlmab järgmisi haldusüksusi:

                  1.

                  Eriskirch, Friedrichshafen, Hagnau am Bodensee, Immenstaad am Bodensee, Kressbronn am Bodensee, Langenargen, Markdorf, Meckenbeuren, Neukirch, Oberteuringen ja Tettnang Bodeni järve ümbruse piirkonnas (Bodenseekreis);

                  2.

                  Achberg, Amtzell, Berg, Bodnegg, Grünkraut, Ravensburg, Wangen im Allgäu (endisi Neuravensburgi ja Schomburgi haldusüksusi hõlmav piirkond) Ravensburgi piirkonnas;

                  3.

                  Bodolz, Lindau (Bodeni järve ümbrus), Nonnenhorn ja Wasserburg (Bodeni järve ümbrus) Lindau (Bodeni järve ümbrus) piirkonnas.

            5.   Seos geograafilise piirkonnaga

      5.1.   Geograafilise piirkonna eripära

      Esimesed ametlikud teated humala kasvatamisest Tettnangi piirkonnas pärinevad 1150. aastast (P. Heidtmann, „Grünes Gold”, 1994, lk 12). Tettnangi kunagise peavalitsuse (Oberamt Tettnang) 1838. aasta dokumentides on loetletud 14 õlletehast (vt Memminger, „Beschreibung des Oberamts Tettnang”, 1838, lk 62), millest kolm asus Tettnangi linnas. Kolm aastat hiljem, 1841. aastal, oli õlletehaseid juba kuus (P. Heidtmann, „Grünes Gold”, 1994, lk 13). Tehaseomanikud kasvatasid humalat ise. 1844. aastal alustasid viinamarjakasvatuseks vähem sobiva kliimaga piirkonnas humala plaanipärast viljelemist kohalik arst Johann Nepomuk von Lentz ja kaheksa Tettnangi linna kodanikku (P. Heidtmann, „Grünes Gold”, 1994, lk 15). Alates 1860. aastast on humalakasvatuspiirkond laienenud põhja suunas kuni Altshauseni piirkonnani (kus humalaid on kasvatatud alates 1821. aastast; P. Heidtmann, „Grünes Gold” 1994, lk 14). 1864. aastal kasvatati humalat 91 hektaril; 1866. aastaks oli humalakasvatus levinud 160 hektarile, 1875. aastaks 400 hektarile ja 1914. aastaks 630 hektarile (P. Heidtmann, „Grünes Gold”, 1994, lk 22 jne). Tettnangi ümbruses asuv humalakasvatuspiirkond laienes kõige märkimisväärsemalt 1990. aastatel, kui humalaid hakati kasvatama 1 650 hektaril (ELi humalaturgu käsitlev 1997. aasta aruanne (komisjoni aruanne humala tootmise ja turustamise olukorra kohta, 1997), humalatootjate ühenduse HVG 1997. aasta aruanne). Tettnangi piirkonnas valiti välja ja kasvatati ainult aromaatseid humalasorte.
      Humalat „Tettnanger Hopfen” kasvatatakse ainult Schusseni vesikonnas asuva Argeni jõe kallastel, Würmi jääaja moreenist moodustunud madalamatel terrassidel. See geoloogiline kihistu, mille all asuvad põhjaveeallikad, võimaldab humalajuurtel tungida kuni 2 m sügavusele. Samal ajal tagab see humalatele niiskuse ka põuaperioodide ajal. Humala „Tettnanger Hopfen” aroomi üheks oluliseks allikaks on merepinna keskmisest tasemest 400–600 m kõrgusel valitsev parasvöötme kliima, mida teataval määral mõjutab ka Bodeni järv.
      Humalat „Tettnanger Hopfen” kasvatatakse kordumatutes kliimatingimustes (aasta keskmine õhutemperatuur, päikesepaiste hulk, sademete kogus). Viimase 30 aasta jooksul mõõdetud keskmised ilmanäitajad – keskmine õhutemperatuur 9,4 °C, peaaegu 1 800 tundi päikesepaistet ja 1 136 mm sademeid (vastavalt 2009. aasta andmetele) – on teiste Saksamaa humalakasvatuspiirkondade omadest palju kõrgemad.
      5.2.   Toote eripära

      Nimetust „Tettnanger Hopfen” kannavad kõik Tettnangi piirkonnas kasvatatavad aromaatsed humalasordid. Lisaks peamistele humalasortidele, mis on tuntud nimede ’Tettnanger’ ja ’Hallertauer Mittelfrüher’ all, kasvatatakse ka sorte ’Hallertauer Tradition’ ja ’Perle’. Humalasorti ’Tettnanger’ kasvatatakse ainult Tettnangi humalakasvatuspiirkonnas.
      Humal „Tettnanger Hopfen” sisaldab 300 eeterlikust õlist koosnevaid harukordselt peeni aroomivarjundeid (humala nn lõhnabukett). Humala „Tettnanger Hopfen” aroomi iseloomustatakse kui lillelist, sidrunitaolist, puuviljalõhnalist, punast sõstart meenutavat, magusat ja vürtsikat. Üldiselt kirjeldatakse Tettnangi piirkonnas kasvatatava humala lõhna kui harmoonilist, täidlast ja pehmet aroomi.
      Humalakaupmeeste välja töötatud kategooriatest lähtudes kuulub 96 % humalast „Tettnanger Hopfen” (humalasordid ’Tettnanger’ ja ’Hallertauer’) kategooriasse „peen aroom”; ülejäänud 4 % (’Perle’ ja ’Hallertauer Tradition’) kuulub kategooriasse „aroom”.
      Humal „Tettnanger Hopfen” on oma omaduste poolest ka väga homogeenne.
      Seda kinnitavad igal aastal Tettnangi humalalaboris tehtud humalapartiide väliste kvaliteedinäitajate analüüsid.
      Humalasordi ’Tettnanger’ homogeensust on kinnitanud ka Hohenheimi ülikool ja humalasordi ’Hallertauer Mittelfrüher’ homogeensust on kinnitanud õlletehas Anheuser/Busch.
      Humala „Tettnanger Hopfen” kuulsus ulatub kaugele üle kasvatuspiirkonna piiride. Humala „Tettnanger Hopfen” õrn aroom on võlunud nii Jaapani kui ka USA asjatundjaid. Üks näide humala „Tettnanger Hopfen” suhtes üles näidatava lugupidamise ja selle hea kvaliteedi kohta on see, et paljud USA õlletehased lisavad oma õlleankrutele sildi tekstiga „Pruulitud Tettnangi humalast”. Humala „Tettnanger Hopfen” kvaliteediga on alati kaasnenud kõrge müügihind (ELi 1990. aastate aastaaruanded, Baieri liidumaa (bayerische Landesanstalt) aastaaruanded 1990–2000; P. Heidtmann, „Grünes Gold” 1994, lk 368 ja 369). Tettnangi kodanike elu keerleb humala ümber, mida kinnitavad ka humalale „Tettnanger Hopfen” keskendunud piirkondlikud struktuurid ja üritused. 1995. aastal avatud Tettnangi humalamuuseum räägib linnaelanike suurest huvist humalakasvatuse vastu. 4 km pikkune õpperada jutustab külastajatele kõigest, mida humala „Tettnanger Hopfen” kohta tuleks teada. Tettnangi humalakasvatuspiirkonda läbib 42 km pikkune ringikujuline rattarada. Iga aasta augustis pisut enne saagikoristuse algust tulevad Tettnangi elanikud kokku, et tähistada Tettnang-Kau linnas peetaval humalafestivalil „rohelise kulla” kasvatamise aastatepikkuseid traditsioone. Iga kahe aasta tagant valitakse Tettnangi humala kuninglikud valitsejannad (Tettnanger Hopfenhoheiten), kuninganna ja kaks printsessi, kes esindavad Tettnangi humalat nii kodu- kui ka välismaal.
      5.3.   Põhjuslik seos geograafilise piirkonna ja (kaitstud päritolunimetusega) toote kvaliteedi või omaduste vahel või (kaitstud geograafilise tähisega) toote erilise kvaliteedi, maine või muude omaduste vahel

      Eespool kirjeldatud geoloogiliste ja ilmastikuliste iseärasuste kogum loob humalale „Tettnanger Hopfen” soodsad tingimused kasvamiseks ja käbide moodustamiseks ning tagab nende homogeensuse, mis tuleneb eelkõige geograafilistest iseärasustest. Humala „Tettnanger Hopfen” eriti peene aroomi üheks oluliseks allikaks on määratletud geograafilise piirkonna pinnase iseloom ja mahe kliima, mida mõjutab Bodeni järv. Humala „Tettnanger Hopfen” rahvusvaheline tuntus võlgneb palju sellele aroomile. Tettnangi piirkonna pika humalakasvatustraditsiooni tulemusena seostatakse sealse piirkonna elanikke humalaga „Tettnanger Hopfen” ja humal on ajanud sügavad juured kohalikku kultuuriellu.

         Viide spetsifikaadi avaldamisele

      20. augusti 2010. aasta väljaanne Markenblatt, 33. köide, 7a–bb osa, lk 14729.
      http://register.dpma.de/DPMAregister/geo/detail.pdfdownload/19450